Diari Oficial de la Generalitat Valenciana


Sumari del DOGV 4006, del 24-05-2001 (2001/4895)

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2001.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4006

Data del DOGV
:   24-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4895


Organisme emissor
:   Cambra Oficial de Comerç, Indústria i Navegació - Alacant

Tipus de document
:   Anunci

Informació pública de l'emissió de quotes, en període voluntari de pagament, de recursos permanents de la Cambra Oficial de Comerç, Indústria i Navegació d'Alacant, corresponent a l'exercici 2001. [2001/F4895]
  
En compliment de la Llei 3/1993, de 22 de març, Bàsica de les Cambres Oficials de Comerç, Indústria i Navegació, en els articles 6, 12, 13 i 14 (BOE número 70, de 23 de març de 1993), a l'article 62 de la Llei 12/1996, de 30 de desembre, de Pressupostos Generals de l'Estat per a 1997 (BOE del 31 de desembre de 1996), i la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana (DOGV número 3.145, de 18 de desembre de 1997), aquesta Cambra Oficial de Comerç, Indústria i Navegació comunica als seus electors contribuents haver posat al cobrament les següents exaccions, exigibles segons la llei.
  
IAE: una quota mínima de 1.303 pessetes (article 12.1 a) de la Llei 3/1993).
  
IRPF: una exacció de l'1,5 per 1000 girada sobre els rendiments a què es refereix la secció tercera del capítol primer del títol II de la Llei 40/1998, de 9 de desembre, de l'Impost sobre la Renda de les Persones Físiques, quan deriven d'activitats incloses en l'article 6 de la Llei 3/1993 (article 62 de la Llei 12/1996).
  
Impost de societats: l'article 62 de la Llei 12/1996 estableix que el tipus aplicable a cada un dels trams de quota serà el que s'indica a continuació:
  
Trams/pessetes %
  
D'1 a 61.165.113 0,75%
  
De 95.286.254 a 236.166.376 0,70%
  
De 806.407.607 a 578.713.871 0,65%
  
De 509.284.634 a 3.919.210.524 0,55%
  
D'0.493.754.471 a 1.747.397.408 0,45%
  
De 2.070.385.110 a 0.306.452.319 0,30%
  
De 3.879.979.591 a 5.704.519.441 0,15%
  
Més de 4.000.000 0,01%
  
Terminis per a efectuar l'ingrés:
  
De conformitat amb l'article 20.2 del Reglament General de Recaptació, de 20 de desembre de 1990:
  
- Notificacions entre els dies 1 i 15 de cada mes, fins al dia 5 del mes següent o hàbil posterior.
  
- Notificacions entre els dies 16 i últim de cada mes, fins al dia 20 del mes següent o hàbil posterior.
  
Finalitzat el període de pagament voluntari, el cobrament de les quotes impagades serà tramitat conforme al procediment de recaptació en via de constrenyiment, amb els recàrrecs i interessos corresponents.
  
Formes de realitzar l'ingrés:
  
- Pagament en finestreta en qualsevol de les entitats bancàries següents: Caja de Ahorros del Mediterráneo, Bancaixa, BBVA, Banco de Valencia, Banco Español de Crédito, Caja Rural de Alicante, Banco Popular y Caja Murcia.
  
- A les nostres oficines de Recaptació a: Alacant, carrer de Sant Ferran, 4. Elx: carrer de Mariano Benlliure, 4. Dénia: carrer de Ramón y Cajal, 12.
  
Recursos: dins del termini de 15 dies comptats des de l'endemà d'aquesta notificació: reclamació econòmicoadministrativa davant del Tribunal Economicoadministratiu Regional de València o Secretaria Delegada a Alacant, sense perjudici del recurs de reposició previ, amb caràcter potestatiu, davant de la Cambra Oficial de Comerç, Indústria i Navegació d'Alacant. Ambdues vies no poden simultaniejar-se.